ولہ رائے  Wallahray

ولہ رائے پاکستان کے صوبہ پنجاب کے ضلع اور تحصیل چنیوٹ میں واقع ایک قدیم زرعی گاؤں ہے۔ یہ بستی شہرِ چنیوٹ سے جھنگ کی سمت تقریباً 15 کلومیٹر کے فاصلے پر واقع ہے۔ گاؤں کا نام جٹ قبیلے ’’ولہ رائے‘‘ Wallahray سے منسوب ہے، جو اس علاقے کی تاریخی اور سماجی شناخت کا اہم حوالہ سمجھا جاتا ہے۔

دریائے چناب کے قرب کے باعث ولہ رائے کی زمین نہایت زرخیز ہے، جس کی بدولت یہاں گندم، چاول، گنا، مکئی، آلو، مٹر اور دیگر زرعی اجناس کی کاشت کی جاتی ہے۔ زراعت اس گاؤں کی معیشت کا بنیادی ذریعہ ہے، تاہم وقت کے ساتھ ساتھ دیگر معاشی سرگرمیوں میں بھی اضافہ ہوا ہے۔

ولہ رائے تعلیمی اور سماجی لحاظ سے ایک ترقی یافتہ دیہی آبادی کی حیثیت رکھتا ہے۔ یہاں کے باشندوں کی ایک بڑی تعداد اعلیٰ تعلیم یافتہ ہے اور سرکاری و نجی ملازمتوں، تجارت اور کاروبار سے وابستہ ہے۔ علمی و ادبی سطح پر اس گاؤں کی شناخت پروفیسر ڈاکٹر سیف ولہ رائے

Prof Dr Saif Wallahray 
سے وابستہ ہے، جو اردو زبان و ادب کے ممتاز استاد، محقق، دانشور اور  ماہر لسانیات  کے طور پر معروف ہیں۔

یہ گاؤں تعلیم، زراعت اور معاشی شعور کے امتزاج کی ایک نمایاں مثال ہے، جہاں روایت اور جدیدیت کے باہمی اشتراک سے سماجی استحکام اور ثقافتی تسلسل قائم ہے۔